Retningslinjer for stivertar i Indre Sunnfjord Turlag (IST)

Kva er ein stivert?

Ein stivert i IST fører tilsyn med og utfører enkelt vedlikehald på utvalde stiar eller ruter, i samarbeid med merke- og løypenemnda. Oppdraget omfattar gjerne fleire korte ruter eller færre lange – etter avtale.

Stiverten går ruta kvart år, helst tidleg i sesongen, og vurderer behov for vedlikehald. Det kan også vere aktuelt å etterfylle turbøker i kassane eller gi innspel på endringar i turskildring på UT.no.

Enkelt vedlikehald omfattar:
· flikking og oppfrisking av T-ar eller annan merking
· retting av skeive stikker eller vardar
· fjerning av kvist/kratt som hindrar sikt eller ferdsel
· fortetting av merking på utydelege parti

Planlagt og utført arbeid skal rapporterast til nemnda (stad, rute, type arbeid, tidsbruk). Om stien har behov for meir omfattande vedlikehald, skal dette meldast vidare (gjerne med bilder) til nemnda for vurdering og organisering av dugnad. 

Utstyr
Utstyr finst på lager i Smauet – be om kode på e-post: indresunnfjord@dnt.no. Eventuelt gjer avtale om å hente ut utstyr hjå Fargerike Førde. 

Standardutstyr:
· Tilgang til Merkehandboka fysisk ev på nett (kapittel 8): merkehandboka.no
· Raudmaling og pensel/kost
· Stålbørste for å børste lav/mose av stein som skal få maling
· Tursag og beskjæringssaks
· Trestikker med raud topp (ca. 80 cm, ikkje impregnert). F.eks til myr og grasområde. 
· Arbeidshanskar
· Turbøker og klistremerker til postkassar. 

Kven kan vere stivert?
Alle med interesse, lokalkunnskap og litt kapasitet kan bli stivert. Ein bind seg for to år. Pensjonistar og andre turglade frivillige er viktige ressursar. Rekruttering skjer gjennom direkte kontakt, Facebook eller samlingar.

Motivasjon og godtgjersle
Stivertane bidreg til å halde stiane i god stand og styrke laget sitt nærvær lokalt. Folkehelse i kvart steg. Arbeidet er dugnad, men du får dekka:
· køyregodtgjersle etter IST sine satsar
· bompengar
· nødvendige utlegg til avtalt utstyr (mot kvittering)
Sjå elles eige vedlegg: IST sine retningslinjer for utgiftsdekning og påskjøning. 

Leiar i sti- og merkenemnda: Knut Skurtveit, tlf; 482 20 902.
Vi anbefaler digitalt stimerkekurs: Korleis få tilgang?

Her er det to moglegheiter:
1. Du har allereie ein frivilligbrukar i DNT si app for digital læring, Motimate. Kurset ligg allereie klart for deg under «oppdag»  Turrutekurs - Merkehandboka.

1. Du har ikkje brukar i DNT si app for digital læring, Motimate. Deltakaren må registrere seg via dette skjemaet. Etter registrering får brukaren ein e-post med invitasjon til å laste ned appen, saman med brukarnamn og passord https://signups.motimate.app/nb/dnt.

Vi tilrår alle å ta kurset via appen på mobil, då dette gir den beste brukaropplevinga for deltakarane. Appen er gratis og finst både i App Store (iPhone) og Play Butikk (Android).
For å logge inn på ditt Motispace, skriv inn DNT i feltet for organisasjon.
Du kjem så til innlogginga, der du tastar inn brukarnamn (e-post) og passord.
Dersom du ønskjer å bruke PC, bruk denne lenkja: https://motimate.app/dnt/signin

